proxectonos/corpus_dominio_legal_administrativo_tmp huggingface dataset:
EDICTO APROBACIÓN PADRÓN FISCAL TAXA PRESTACIÓN SERVIZO ESCOLA MUNICIPAL DE MÚSICA MES DE DECEMBRO 2023.
ADMINISTRACIÓN LOCAL — Municipal — Caldas de Reis (Recadación, 22/12/2023)

En data 5 de decembro de 2023 o Alcaldía ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuño de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado Tendo en conta o establecido no artigo 21.1. f) da Lei 7/1985, de 2 de abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.— APROBAR O PADRÓN MENSUAL da taxa pola prestación do servizo da escola municipal de música correspondente ao mes indicado, que responde ao detalle que figura en Anexo a esta resolución. Segundo.— En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2024, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Terceiro.— Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Caldas de Reis, á data da sinatura dixital. O Alcalde.
DETERMINACIÓN IMPORTE RETRIBUCIÓNS POR ASISTENCIA Á XUNTA VECIÑAL
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 02/08/2023)

De conformidade co disposto no art.75.5 da Lei 7/85, Reguladora das Bases de Réxime Local, faise público que a Xunta Veciñal de esta Entidade Local, en sesión celebrada o día 12 de xullo do 2023, adoptou o seguinte acordo relativo a determinación da contía por asistencias aos órganos colexiados: “PRIMEIRO:— Establecer, a favor dos membros da Xunta Veciñal o seguinte réxime de asistencias ós órganos colexiados: SEGUNDO.-Proceder á publicación deste acordo nos termos e extensión previstos no artigo 75.5 da Lei 7/1985, de 2 de abril, Reguladora das Bases do Réxime Local.” En Pazos de Reis, documento asinado dixitalmente O presidente,
COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR NA MODALIDADE DE DEPENDENCIA. MES ABRIL CONCELLO DO PORRIÑO
ADMINISTRACIÓN LOCAL — Municipal — Porriño, O (Recadación, 08/06/2023)

Pola Alcaldía do concello do Porriño aprobáronse os decretos número 2023-1602, de data 26 de mayo de 2023, cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de abril e polo importe total 10.989,37 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
ACTA DE ENTREGA AO CONCELLO DE MEAÑO DO TREITO ANTIGO DA E. P. 9306 COVAS–PADRENDA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/07/2023)

O día 29 de xuño de 2023 asinouse a acta de entrega ao Concello de Meaño do treito antigo da estrada provincial E. P. 9306 Covas-Padrenda. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Mateo Juan Cadima Oakes, na súa condición de deputado de Infraestruturas e Vías Provinciais da Deputación de Pontevedra, Doutra parte, D. Fabio Bronislaw Bikich Blave, na súa condición de alcalde do Concello de Meaño, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Meaño dun treito antigo de 111 metros da estrada provincial E. P. 9306 Covas – Padrenda (entre os puntos quilométricos 0+100 marxe esquerda da E. P. 9306 e o 2+520 marxe esquerda da E. P. 9302). O devandito treito a transferir é un treito antigo que presenta na actualidade unhas características funcionáis e de utilidade que son asimilables ao viario municipal de tipo urbano. A Deputación de Pontevedra e o Concello de Meaño, asinaron, en data 1 de decembro de 2020, o convenio de colaboración para a execución do proxecto “Mellora da seguridade viaria na E. P. 9306 Cobas – Padrenda, pq.0+000 ao pq.0+820”, tendo o presente Convenio o carácter de documento de solicitude formal de iniciación do procedemento de cambio de titularidade. Esta transferencia cumple co estipulado no número 11 do artigo 18 do Regulamento Xeral de estradas de Galicia, relativo aos cambios de titularidade de treitos de estradas a factor de administración de menor ámbito territorial. A Comunidade Autónoma de Galicia por Decreto 54/2023, do 19 de maio, publicado no Diario Oficial de Galicia en data 7 de xuño de 2023, aprobou o cambio de titularidade proposto. Este acto dá execución material ao previsto no artigo 2º do Decreto 54/2023, do 19 de maio, e formaliza a entrega ao Concello de Meaño dun treito antigo de 111 metros da estrada provincial E. P. 9306 Covas – Padrenda (entre os puntos quilométricos 0+100 marxe esquerda da E. P. 9306 e o 2+520 marxe esquerda da E. P. 9302). O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Eva Carmen Serrera Membribes.—O secretario, Carlos Cuadrado Romay. Asinado dixitalmente á marxe.
APROBACIÓN DEFINITIVA DE EXPEDIENTE DE MODIFICACIÓN PRESUPOSTARIA 14/2023 POR SUPLEMENTO DE CRÉDITOS 1/2023
ADMINISTRACIÓN LOCAL — Municipal — Oia (Presupostos e cadros de persoal, 13/06/2023)

Aprobado polo Pleno deste Concello o expediente de modificación presupostaria nº 14/2023 por suplemento de crédito 1/2023, por acordo adoptado en sesión celebrada o día 29/04/2023, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 5 de xuño de 2023 A Alcaldesa en funcións Asdo Brenda Mary Coptil Yacine *Asdo dixitalmente á marxe
APROBACIÓN, EXPOSICIÓN AO PÚBLICO E COBRANZA DO PADRÓN DO SAF OUTUBRO 2023
ADMINISTRACIÓN LOCAL — Municipal — Cangas (Recadación, 23/11/2023)

A ALCALDÍA-PRESIDENCIA, mediante Resolución de data 16 de novembro de 2023, PRIMEIRO.— Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de OUTUBRO de 2023, autorizados ó Ordenanza reguladora do Prezo Público correspondente. SEGUNDO.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO.— A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO.— Establécese o período voluntario de cobranza entre os días 24 de novembro de 2023 e o 23 de xaneiro de 2024. O cargo en conta dos recibos domiciliados será o día 27 de novembro de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO.— Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente.
EXPOSICIÓN PÚBLICA CONTA XERAL 2022
ADMINISTRACIÓN LOCAL — Municipal — Sanxenxo (Presupostos e cadros de persoal, 04/09/2023)

De acordo ao disposto no artigo 212.3 do Real decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, suxeitase a información pública a conta xeral do Concello, relativa ao exercicio de 2022, xunto co informe da Comisión especial de contas, co fin de que durante 15 días, os interesados poidan presentar reclamacións, reparos ou observacións, si así se presentaran algúns, examinados estes pola Comisión especial e practicadas cantas comprobacións estime necesarias, emitirá novo informe. A conta refírese a todos os entes en consolidación orzamentaria de acordo ao disposto no artigo 164. O ditame da Comisión informativa de contas, asuntos económicos e patrimonio pode consultarse na sede electrónica do Concello de Sanxenxo concellodesanxenxo. sedelectrónica. gal así como o informe da conta xeral 2022 introducindo os seguintes códigos, CSV: 7PXKRFXG2Q6EL5NTWGYM4YFN5 e CSV: 9XMGETRZ6LWAN3LKXPJRP6SDX Toda a documentación anexa pode consultarse no seguinte enlace Sanxenxo, o alcalde Telmo Martín González, asinado dixitalmente
DH. W36.88039, ROCÍO FILGUEIRA NORES, SOLICITUDE DE AUTORIZACIÓN DE OBRAS PARA VIVENDA UNIFAMILIAR E CONEXION REDE DE SANEAMENTO NO LUGAR DE IGREXARIO, CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/02/2023)

As obras solicitadas consisten na construción de vivenda de 280 m² e conexión a saneamento de 42 m de lonxitude, na parcela catastral 36026A011002400000LS, en zona de policía do rego de Agrela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Andrea Tasev Zalvez (Sinatura dixital)
APROBACIÓN INICIAL MODIFICACIÓN ORZAMENTARIA 15/2023
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 10/11/2023)

Por acordo do Pleno de data 03 de novembro de 2023 aprobouse inicialmente o expediente de modificación orzamentaria 15/2023 por transferencia de créditos, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O Alcalde. Asdo. Luis Arosa García.
NOMEAMENTO TENENTES DE ALCALDE
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 05/07/2023)

D. Jesus Bernardo Albanchez Sacoto, en calidade de Alcalde-Presidente do concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e 4 do Regulamento Orgánico Municipal e demais normativa concordante. Considerando a celebración das eleccións municipais o día 28 de maio do 2023 e a válida constitución da nova corporación na sesión de data 17 de xuño do 2023 RESOLVO: Primeiro: Designar como Tenente de Alcalde do Concello da Cañiza ao seguintes concelleiros: Ao Tenentes de Alcalde nomeado, previa aceptación do seu cargo, correspóndelle en canto tales, substituir ao Alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite á alcaldía para o exercicio das súas atribucións. Segundo: Notificar persoalmente a presente resolución ao designado, que se considerará aceptada tacitamente, salvo manifestación expresa; e remitir o Decreto de nomeamento ao Boletín Oficial da Provincia para a súa publicación no mesmo, igualmente publicar o Decreto no taboleiro de anuncios da Casa Consistorial, sen prexuízo da súa efectividade desde o día seguinte ao da sinatura da resolución polo alcalde. Terceiro: Dar conta deste decreto ao Pleno da corporación na primeira sesión que celebre. Documento asinado electronicamente por LUIS ANTONIO GÓMEZ PIÑA, Alcalde do Concello de A Cañiza, dando fe do mesmo, INÉS MONTERO ARES, Secretaria Xeral do Concello.
NÚMERO DE POSTOS RESERVADOS A PERSOAL EVENTUAL DO CONCELLO DE GONDOMAR
ADMINISTRACIÓN LOCAL — Municipal — Gondomar (Persoal, oposicións, 24/08/2023)

Ao abeiro do establecido no artigo 104 bis, apartado 5, da Lei 7/1985, do 2 de abril, reguladora das Bases de Réxime Local, este Concello procede e publicar o posto de traballo que se atopa reservado ao persoal eventual: Código: 00.01.01 Denominación: Secretaría da Alcaldía Departamento de Adscrición: Negociado de Alcaldía Tipo de persoal: Eventual Grupo: C/C1 Nivel: 18 Nome: Pablo Mosquera Sánchez Xornada: completa (Retribucións: as que figuran no orzamento vixente) Situación: ocupada (con efectos do 28.06.2023 e por resolución de alcaldía 2023-0940, de data 28.06.2023) O que se fai publico tal e coma esixe a normativa vixente. (Documento asinado dixitalmente á marxe)
DELEGACIÓN ALCALDÍA NO TENENTE DE ALCALDE
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 23/10/2023)

Considerando que o artigo 47.1 e 2 do ROF sinala que corresponde aos Tenentes de Alcalde, en canto tales, substituír na totalidade das súas funcións, e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Visto que durante 23, 24, 25 de outubro 2023 por vacacións do Sr. Alcalde atoparase ausente do Municipio. Considerando que aínda que a orde de substitución da Alcaldía polos tenentes de alcalde, de acordo co decreto 2023-0437 de data 10/07/2023, é a que sigue: 1º Tenente de Alcalde: Dª Rosa María Alcalde Seijo.2º Tenente de Alcalde: D. Luís Bouza Paz. Así e todo, por 2023 ERC 1065 de 18/10/2023 Dª Florina Ioana Chandia Hamri, ten manifestado a imposibilidade de aceptar a delegación das funcións da Alcaldía, por motivos de traballo, De conformidade co establecido nos artigos 47.2 e 44.1 e 2 do ROF, esta Alcaldía-Presidencia Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO.— Delegar en D. Jefferson Andres Sandua Niola 2ª Tenente de Alcalde, tódalas competencias e funcions que ten atribuídas esta Alcaldía, para que poida substituíla durante o tempo en que a titular permaneza de vacacións. SEGUNDO.— Esta delegación de competencias surtirá efectos a partir das 00:00 horas do día 23 de outubro de 2023, sen perxuicio de que se envíe ao BOP para a súa publicación. TERCEIRO.— A presente resolución publicarase no BOP, darase conta ó Pleno na primeira sesión ordinaria que celebre, e notificarase á concelleiro interesado. Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcaldes deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
APROBACIÓN DO PADRÓN 2022, 4º TRIMESTRE
ADMINISTRACIÓN LOCAL — Municipal — Cambados (Recadación, 10/02/2023)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 4º trimestre do ano 2022 e aprobado po Decreto de Alcaldía de 24/01/2023. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
DELEGACIÓN DAS FUNCIÓNS DA ALCALDÍA PARA AUTORIZACIÓN DE MATRIMONIO CIVIL (EXPTE.658/2023)
ADMINISTRACIÓN LOCAL — Municipal — Arbo (Outros documentos, notificacións e informacións públicas, 09/10/2023)

Faise público que con data 31 de xullo de 2023 o Beatriz Francisca Ilana Bolla Kazi, de conformidade co disposto no artigo 21.3 e 23.4 da Lei 7/85, de 2 de abril, Reguladora das Bases do Réxime Local, ditou Resolución para a delegación das función propias da Alcaldía para a autorización do matrimonio civil a celebrar o vindeiro día 13.10.2023, resolvendo, entre outros extremos: “1.- Delegar no concelleiro D. Baltasar Vallejo Santos, as atribucións necesarias para oficiar o matrimonio civil entre Jesus Santos Matthew William Bordoy Xatruch y Francisca Raquel Diack Placer, a celebrar no Salón de Sesións da Casa do Concello o día 13/10/2023, as 09:00 horas.2.- O concelleiro delegado deberá acepta-la previamente a delegación conferida, facéndolle saber que dita delegación se entenderá aceptada tacitamente se no termo de tres días hábiles, contados dende a notificación da presente resolución, non fai manifestación expresa ante esta Alcaldía da súa non aceptación. (.).” O presente acto pon fin á vía administrativa segundo se establece no art.52.2 da Lei 7/1985, de 2 de abril. Polo que, con arranxo á lexislación vixente, e de conformidade co disposto no artigo 88.3 da Lei 39/2015 de 1 de outubro, indícase aos interesados que contra o mesmo poden interpoñer os seguintes 1.- DE REPOSICIÓN: Con carácter potestativo, segundo o sinalado na Lei 39/2015, de 1 de outubro, a interpoñer no prazo dun mes contado a partires do día seguinte á notificación desta resolución e ante o mesmo órgano que houbese ditado o acto impugnado.2.- CONTENCIOSO-ADMINISTRATIVO: Ante o Xulgado do Contencioso-Administrativo, con sede en Pontevedra, no prazo de dous meses contados dende o día seguinte á notificación desta resolución ou da resolución expresa do recurso potestativo de reposición. Se a resolución do recurso de reposición non fose notificada no prazo dun mes a contar dende a presentación do mesmo, o recurso contencioso-administrativo poderá interpoñerse no prazo de seis meses contados dende o día seguinte a aquel en que se produza a finalización do prazo dun mes establecido para a notificación da resolución do recurso de reposición. Se fose interposto recurso potestativo de reposición non se poderá interpoñer recurso contencioso-administrativo, en tanto non se resolva expresamente aquel ou se produza a desestimación presunta do recurso de reposición interposto polo transcurso dun mes dende a súa presentación sen terse efectuado notificación da resolución expresa do mesmo.3.- Calquera outro que estime procedente (art.40.2 Lei 39/2015, de 1 de outubro). En Arbo a 28.09.2023. O alcalde, Horacio Gil Expósito. Sinatura dixital á marxe o 28.09.2023.
DH. A36.89903. SOLICITUDE DA CCUU LUGAR DE MUIMENTA PARA A CONCESIÓN DUN CAUDAL NA PARROQUIA DE MOIMENTA EN CAMPO LAMEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 08/08/2023)

Este anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. SOLICITANTE: CCUU Lugar de Muimenta CAUDAL: 1117,00 m3/ano DESTINO: abastecemento ORIXE: tres (3) mananciais: M1, M2 e M3 M1 e M2 na parc.365 do pol.4 do catastro de Campo Lameiro M3 na parc.418 do pol.4 do catastro de Campo Lameiro LUGAR: Moimenta PARROQUIA: Moimenta CONCELLO: Campo Lameiro A auga captada de M1 e M2 xúntase para conducila ata punto de unión coa de M3 dende o que segue a caseta formigón na parc.322 do pol.4 que contén 19 depósitos. Dos depósitos parten tubos individuais cara as vivendas que abastece a Comunidade no lugar de Muimenta (Campo Lameiro). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Campo Lameiro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Jose Diego Climent Sanchez Paus (sinatura dixital)
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN ACTIVIDADE DE TEATRO DO MES DE FEBREIRO 2023
ADMINISTRACIÓN LOCAL — Municipal — Rosal, O (Recadación, 29/03/2023)

A Alcaldía, mediante Resolución núm 2023-0202, de 2 de marzo de 2023, aprobou o padrón relativo ao prezo público pola actividade de Teatro correspondente ao mes de febreiro de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 29 de marzo de 2023 ao 29 de maio de 2023, ámbolos dous incluídos, e a data de cargo en conta dos recibos domiciliados será o día 3 de abril de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. A alcaldesa, Ánxela Fernández Callís (Documento asinado electrónicamente)
MODIFICADO CALENDARIO FISCAL IAE E BICES 2023
ADMINISTRACIÓN LOCAL — Municipal — Forcarei (Recadación, 20/10/2023)

Mediante resolución da Alcaldía número 2023-0813 de data 3/10/2023 acordouse modificar o calendario fiscal do exercicio 2023, no referente ao período de cobro do imposto sobre actividades económicas e o imposto sobre bens inmobles de características especiais, sendo na actualidade do 01/09/2023 ó 01/11/2023 e que pasará a ser o indicado a continuación: Segundo.— Publicar a presente modificación no Boletín Oficial da Provincia e no taboleiros de anuncios do Concello, para a súa difusión e xeral coñecemento, fixando as datas de comezo e remate do período voluntario de recadación de cada un dos ingresos de cobro periódico e notificación colectiva con deivindicación no exercicio 2023, así como as datas de cargo dos recibos a abonar mediante domiciliación bancaria. Fraccionamento e aprazamento do pago.— Os interesados poderán solicitar o aprazamento ou fraccionamento do pago destes tributos. Trala solicitude abrirase expediente para resolver sobre a mesma, de acordo co establecido na lexislación vixente. En virtude da Base 36 das Bases de Execución do Orzamento, non se poden conceder fraccionamentos cando o importe do principal sexa inferior a 100 €. Modificacións.— O Concello resérvase a facultade de modificar a datas sinaladas no calendario, cando existan razóns de carácter técnico, debidamente xustificadas, que impidan o seu cumprimento. Calquera modificación será obxecto de difusión, polos mesmos medios que o presente calendario. A Alcaldesa Verónica Pichel Guisande.
AMPLIACIÓN DO PRAZO DO CONCURSO DE DECORACIÓN DO NADAL
ADMINISTRACIÓN LOCAL — Municipal — Cerdedo–Cotobade (Subvencións e axudas, 07/12/2023)

Faise público para Xeral coñecemento que en data 04 de decembro de 2023, mediante Resolución da Alcaldía nº 2023-1558, foi aprobado o seguinte acordo: Para facilitar unha maior participación no concurso, xa que a data de finalización coincide en sábado Por isto e tendo en conta o establecido no artigo 21.1 da Lei 7/1985 de 02 de abril, reguladora das Bases de Réxime Local, esta Alcaldía adopta a seguinte Primeiro.— Ampliar o prazo de presentación do Concurso de decoración de nadal, ata o día 18 de decembro. Segundo.— A presente resolución publicarase na páxina web do Concello de Cerdedo-Cotobade (Pontevedra), no taboleiro de anuncios, no BOP da provincia de Pontevedra. Terceiro.— Dar traslado da presente resolución ao Pleno na vindeira sesión que se celebre. As bases íntegras atópanse publicadas no Taboleiro de Edictos do Concello de Cerdedo-Cotobade, na páxina web municipal ( www.cerdedo-cotobade.gal ), así como no BOP de Pontevedra número 223 do 20 de novembro. Cerdedo-Cotobade O Alcalde, Asdo. Jorge Cubela López (documento asinado dixitalmente á marxe)
PROCESOS DE SELECCIÓN PARA NOMEAMENTO INTERINO, DE PERSOAL PARA AS PISCINAS MUNICIPAIS E FORMACIÓN DE LISTA DE RESERVA
ADMINISTRACIÓN LOCAL — Municipal — Tui (Persoal, oposicións, 30/06/2023)

1.- CONVOCATORIA E BASES DE SELECCIÓN PARA O NOMEAMENTO INTERINO, A TEMPO COMPLETO, DUNHA PRAZA DE OPERARIO DE MANTEMENTO PARA AS PISCINAS MUNICIPAIS E FORMACIÓN DE LISTA DE RESERVA. Con data 26 de xuño de 2023, aprobáronse, por Resolución da Alcaldía, a convocatoria e bases de selección para o nomeamento interino, a tempo completo, dunha praza de operario de mantemento para as piscinas municipais, e formación de lista de reserva para o Concello de Tui.2.- CONVOCATORIA E BASES DE SELECCIÓN PARA O NOMEAMENTO INTERINO, A TEMPO PARCIAL, DUNHA PRAZA DE OPERARIOS DE SERVIZOS DIVERSOS E MANTEMENTO, A TAMPO PARCIAL PARA AS PISCINAS MUNICIPAIS E FORMACIÓN DE LISTA DE RESERVA. Con data 26 de xuño de 2023, aprobáronse, por Resolución da Alcaldía, a convocatoria e bases de selección para o nomeamento interino, a tempo parcial, dunha praza de operario de servizos diversos e mantemento a tempo parcial para as piscinas municipais, e formación de lista de reserva para o Concello de Tui. As instancias polas que se solicita formar parte en cada proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de tres (3) días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Alcalde, Enrique Cabaleiro González Tui, á data da sinatura dixital á marxe.
APROBACIÓN INICIAL DA MODIFICACIÓN ORZAMENTARIA Nº 6/2023 NA MODALIDADE DE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Mancomunidade de Concellos do Val Miñor (Presupostos e cadros de persoal, 09/11/2023)

A Xunta da Mancomunidade de Concellos do Val Miñor, en sesión extraordinaria que tivo lugar o día 31 de outubro de 2023 acordou aprobar inicialmente o expediente de modificación de Créditos nº 6/2023 na modalidade de crédito extraordinario e suplemento de crédito financiado con remanente de tesourería para gastos xerais. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que consideren oportunas. O expediente considerarase definitivamente aprobado se durante o citado prazo non se houbesen presentado reclamacións; en caso contrario, a Xunta da Mancomunidade de Concellos do Val Miñor dispoñerá dun prazo dun mes para resolvelas. Baiona, 31 de outubro de 2023. O PRESIDENTE DA MCVM.
APROBAR O PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE XUÑO DE 2023, SAF BÁSICA E SAF DEPENDENCIA. EXPTE. NUM 278 / 2023
ADMINISTRACIÓN LOCAL — Municipal — Baiona (Recadación, 19/07/2023)

Por decreto de alcaldía de data 7 de xullo de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de xuño de 2023, SAF BASICA e SAF DEPENDENCIA., quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuaráse mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de xuño de 2023, queda establecido da seguinte maneira: Cota mes xuño: dende o 16 de xullo de 2023 ao 16 setembro de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. Documento asinado telemáticamente ao marxe O alcalde,
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 27/2023–CRÉDITO EXTRAORDINARIO 5/2023 E SUPLEMENTO DE CRÉDITO 4/2023
ADMINISTRACIÓN LOCAL — Municipal — Rosal, O (Presupostos e cadros de persoal, 10/11/2023)

Expediente: Modificación de crédito nº 27/2023 – CRÉDITO EXTRAORDINARIO 5/2023 E SUPLEMENTO DE CRÉDITO 4/2023 (Expte. advo. nº 1681/2023). Trámite: Anuncio de aprobación inicial. O Pleno deste Concello, en sesión ordinaria celebrada o día 25/10/2023, aprobou inicialmente o expediente de modificación de crédito nº 1681/2023 mediante SUPLEMENTO DE CRÉDITO E CRÉDITO EXTRAORDINARIO por un importe de 89.558,87 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A Alcaldesa, Ánxela Fernández Callís.
DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Dozón (Outros documentos, notificacións e informacións públicas, 12/07/2023)

A Corporación Municipal en Pleno deste concello, na sesión extraordinaria do día 3 de xullo de 2023, en relación á “PROPOSTA DE ALCALDÍA SOBRE ADICACIÓNS PARCIAIS, RETRIBUCIONS, ASISTENCIAS POLA CONCURRENCIA ÁS SESIÓNS DOS ÓRGANOS COLEXIADOS DA CORPORACIÓN E INDEMNIZACIÓNS POLOS GASTOS EFECTIVOS OCASIONADOS NO EXERCICIO DO CARGO” adoptou o seguinte acordo: Primeiro.- Para o caso de adopción de creación da Xunta de Goberno Local, por razón de eficacia e operatividade, delegar a totalidade das atribucións delegables do Pleno, é dicir, agás as enumeradas no artigo 22.4 da lei 7/1985, de 2 de abril, reguladora das bases do réxime local, na súa vixente redacción e todas as demais competencias que de xeito expreso lle atribúan as leis, que non sexan declaradas indelegables, e os acordos que no exercicio destas deban ditarse sempre que non esixan os quorums que se establecen nos parágrafo 2º do artigo 47 da Lei 7/1985, do 2 de abril, e nomeadamente: Segundo.- A delegación de competencia refírense, en todas as materias delegadas, tanto a competencia para ditar actos de trámite como actos resolutorios sobre o fondo do asunto e que afecten a terceiros. Nestes supostos os acordos adoptados pola xunta de goberno local poñerán fin á vía administrativa. Terceiro.- O exercicio das competencias delegadas farase de conformidade con canto se estableza na lexislación de aplicación e co réxime xeral previsto no Regulamento de organización, funcionamento e réxime xurídico das entidades locais. Cuarto.- Publíquese na súa parte dispositiva no Boletín Oficial da Provincia, de conformidade con canto se establece polo artigo 51.2 do Regulamento de organización, funcionamento e réxime xurídico das entidades locais. Dozón na data da sinatura electónica á marxe O Alcalde-Presidente Adolfo Campos Vázquez
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 38/2023
ADMINISTRACIÓN LOCAL — Municipal — Silleda (Presupostos e cadros de persoal, 14/11/2023)

O Pleno da Corporación, en sesión celebrada o día 28 de setembro de 2023 acordou a aprobación inicial do expediente de modificación de créditos nº 38/2023, de Crédito extraordinario e suplemento. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, o devandito expediente estivo exposto ao público mediante edicto publicado no Boletín Oficial da Provincia de Pontevedra, nº 195, de data 09 de outubro 2023, durante o prazo de quince días hábiles transcorridos desde o seguinte ao da publicación do anuncio no BOP, sen que se presentasen reclamacións contra o mesmo; polo que se considera definitivamente aprobado segundo o seguinte detalle: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, do 13 de xullo, Reguladora da Xurisdición Contencioso-Administrativa). En Silleda, na data da sinatura electrónica. Asdo. Manuel Cuiña Fernández.
APROBACIÓN DEFINITIVA DA MODIFICACIÓN DA BASE DE EXECUCIÓN NÚMERO 51 DO ORZAMENTO MUNICIPAL DO EXERCICIO 2023
ADMINISTRACIÓN LOCAL — Municipal — Neves, As (Presupostos e cadros de persoal, 17/08/2023)

Aprobada inicialmente polo Pleno do Concello, en sesión extraordinaria celebrada o día 4 de xullo de 2023, a modificación da Base 51 “Retribucións e indemnizacións dos membros da Corporación”, das Bases de Execución do Orzamento de 20238, expuxese ao público por prazo de quince días hábiles, a efectos de reclamacións, conforme o preceptuado no artigo 112.3 da Lei 7/1985, de 2 de abril e disposicións concordantes, mediante publicación no Boletín Oficial da Provincia de Pontevedra número 35, de data 13 de xullo de 2023, non presentándose reclamacións durante o prazo establecido, polo que a modificación queda definitivamente aprobada. O Alcalde-Presidente, Asdo: José Manuel Alfonso González
APROBACIÓN DEFINITIVA DO ORZAMENTO MUNICIPAL 2023
ADMINISTRACIÓN LOCAL — Municipal — Porriño, O (Presupostos e cadros de persoal, 04/09/2023)

Este expediente, tras ser publicado no Boletín Oficial da Provincia de Pontevedra n.º 142, do 24/07/2023, someteuse a información pública polo prazo de 15 días hábiles (do 26/07/2023 ao 16/08/2023). Durante este prazo recibíronse alegacións, que foron resoltas polo pleno na sesión extraordinaria do día 31/08/2023. Nesta mesma sesión plenaria aprobouse con carácter definitivo o Orzamento municipal deste concello para o exercicio económico 2023, xunto coas súas Bases de Execución. Así, de conformidade co disposto no artigo 169 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e o artigo 20 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, publícase o orzamento municipal co resumo por capítulos dos estados de gastos e ingresos. Ademais publícase o cadro de persoal, aprobado xunto co orzamento.
CONVOCATORIA DE ASEMBLEA ORDINARIA
SECCIÓN NON OFICIAL —  — Comunidad de Propietarios de Augas de A Ermida–Marcón (Outros documentos, notificacións e informacións públicas, 15/11/2023)

O que suscribe, José Manuel Justo Montes, D. N. I.XXXXXXXXX, veciño dolugar de A Ermida, núm.4, parroquia de Marcón, concello de Pontevedra, actuando como Presidente da Comunidade, por a presente convoco a Asamblea Xeneral Extraordinaria a todos os usuarios de augas da Comunidade de Propietarios de Augas de A Ermida-Marcón, que se celebrará o próximo 24.11.2023, as 19:30 e as 20:00 horas, en primeria e segunda convocatoria, respectivamente, na Casa Parroquial de Marcón, co seguinte orde do día: Marcón, día 10 de Novembro de 2023.— José Manuel Justo Montes.